Diari Oficial de la Generalitat Valenciana


Sumari del DOGV 8523, del 05-04-2019 (2019/3140)

RESOLUCIÓ de 28 de març de 2019, del director general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria de Sanitat Universal i Salut Pública i el Consell Valencià de Col·legis Veterinaris per a la realització d'activitats de col·laboració en matèria de formació i ajuda mútua.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8523

Data del DOGV
:   05-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3140


Data del document
:   28-03-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de març de 2019, del director general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Conselleria de Sanitat Universal i Salut Pública i el Consell Valencià de Col·legis Veterinaris per a la realització d'activitats de col·laboració en matèria de formació i ajuda mútua. [2019/3140]  
La Generalitat, a través de la Conselleria de Sanitat Universal i Salut Pública, i el Consell Valencià de Col·legis Veterinaris han subscrit, prèvia tramitació reglamentària, el dia 6 de març de 2019, el conveni marc per a la realització d'activitats de col·laboració en matèria de formació i ajuda mútua, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 27 de març de 2019 i número 228/2019, procedeix la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 28 de març de 2019.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Generalitat a través de la Conselleria de Sanitat Universal i Salut Pública i el Consell Valencià de Col·legis Veterinaris per a la realització d'activitats de col·laboració en matèria de formació i ajuda mútua.  
  
València, 6 de març de 2019  
  
Reunides  
D'una part, Ana Barceló Chico, consellera de Sanitat Universal i Salut Pública, en representació de la Generalitat, nomenada pel Decret 11/2018, de 7 de juny, del president de la Generalitat, pel qual nomena consellera de Sanitat Universal i Salut Pública, conforme al que es disposa en l'article 28.g de la Llei 5/1983, de 30 de desembre, de la Generalitat, del Consell; en l'article 6.3 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre; en l'article 47 i 50 de la Llei 40/2015, d'1 d'octubre, de règim jurídic del sector públic, en relació amb l'article 4 del Decret 93/2018, de 13 de juliol, del Consell, pel qual aprova el Reglament orgànic i funcional de la Conselleria de Sanitat Universal i Salut Pública; i facultada per a la signatura del present conveni per acord del Consell en data 1 de març de 2019.  
D'una altra part, Inmaculada Ibor Martínez, en representació del Consell Valencià de Col·legis Veterinaris (d'ara endavant CVCV), amb domicili a València, av. del Cid núm. 62 i NIF 58259878A, com a presidenta de la Corporació, càrrec per al qual va ser nomenada en reunió de l'Assemblea General Ordinària del 6 de juny de 2017, i la representació del qual ostenta, de conformitat amb el que es preveu en l'article 22 dels Estatuts del CVCV, publicats en el DOGV de 28 d'abril de 2000, i autoritzat expressament per a aquest acte per la Junta Executiva, en sessió de data 3 de setembre de 2018.  
Totes dues parts reconeixen mútuament prou capacitat jurídica, subscriuen aquest document i a l'efecte,  
  
Exposen  
  
Primer  
La Conselleria de Sanitat Universal i Salut Pública té assumides les competències de la Generalitat en matèria de Salut Pública, de conformitat amb l'article 12 del Reglament orgànic i funcional de la Conselleria de Sanitat Universal i Salut Pública, aprovat per Decret del Consell 93/2018, de 13 de juliol.  
  
Segon  
El Consell Valencià de Col·legis Veterinaris és una corporació de dret públic, amb personalitat jurídica pròpia i plena capacitat per al desenvolupament de les seues finalitats, estant entre aquests la col·laboració amb les institucions públiques en la protecció de la salut humana i la sanitat animal, la cura del medi ambient, així com la promoció i constant millora dels nivells científics i de formació dels seus col·legiats i col·legiades.  
  
Tercer  
Que atès que, tant la Conselleria de Sanitat Universal i Salut Pública, com el Consell Valencià de Col·legis Veterinaris, tenen com a fi comú la protecció de la Salut Pública, i que aquesta fi s'aconseguiria amb major eficàcia conjuminant criteris, esforços i mitjans, resulta lògic, i està degudament justificat establir un conveni marc de col·laboració en totes aquelles matèries que siguen un objectiu comú en totes dues institucions amb la finalitat de desenvolupar les accions necessàries de cooperació, amb la finalitat de fomentar la millora contínua de l'eficàcia en la protecció de la salut dels ciutadans. Les obligacions derivades de cada àmbit de col·laboració es determinaran en els oportuns convenis singulars que a aquest efecte se subscriguen.  
Pel que totes dues parts en la representació que cadascun d'elles ostenta, acorden subscriure el present conveni conformement a les següents:  
  
Clàusules  
  
Primera. Objecte  
Constitueix l'objecte del present conveni, establir un marc de col·laboració en matèria de Salut Pública, entre la Conselleria de Sanitat Universal i Salut Pública i el Consell Valencià de Col·legis Veterinaris, per a coordinar les actuacions i serveis que es presten en aquest àmbit, i desenvolupar accions de difusió, informació, formació i suport que contribuïsquen a la millora de la promoció i protecció de la Salut Pública.  
  
De manera específica, les accions que es concreten en la clàusula segona s'agrupen entorn de quatre àrees d'actuació: activitats de formació, campanyes d'informació a les persones consumidores en matèria de prevenció de riscos alimentaris, investigació i divulgació científica, i col·laboració en aquelles actuacions i serveis en matèria de Salut Pública que contribuïsquen a la protecció i promoció de la salut dels ciutadans dins del marc de col·laboració entre totes dues entitats.   
  
  
Segona. Obligacions de les parts  
Les actuacions i els serveis que hauran de ser desenvolupats, preferentment, per les institucions signants, comprendran els següents aspectes:  
A) Obligacions de la Conselleria de Sanitat Universal i Salut Pública  
  
La Conselleria de Sanitat Universal i Salut Pública, a través de la Direcció General de Salut Pública, es compromet conforme al clausulat del present conveni:  
1) Col·laborar amb el Consell Valencià de Col·legis Veterinaris en la millora de la formació del col·lectiu veterinari en Salut Pública, a fi de prestar els serveis que siguen requerits per l'administració i la societat valenciana. D'igual manera col·laborar en les activitats de formació dirigides al sector agroalimentari i a les persones consumidores.  
  
2) Col·laborar amb el Consell Valencià de Col·legis Veterinaris en accions relacionades amb la difusió i informació en matèria de Salut Pública i específicament en Seguretat Alimentària, a fi de conscienciar als ciutadans per a oferir un millor servei a la societat valenciana.  
  
3) Col·laborar en el foment de la Investigació i divulgació científica relacionades amb la Salut Pública.  
4) Col·laboració en la coordinació d'actuacions, serveis i intercanvi d'informació que es presten en matèria de seguretat alimentària, sense menyscapte de qualsevol altra actuació que poguera desenvolupar-se conforme als requisits normatius vigents a fi de millorar en la protecció de la salut de les persones consumidores.  
  
B) Obligacions del Consell Valencià de Col·legis Veterinaris es compromet a executar, en els termes estipulats en aquest conveni, les actuacions en els àmbits següents:  
I. Activitats de formació:  
1. Activitats de formació del col·lectiu veterinari.  
El Consell Valencià de Col·legis Veterinaris desenvoluparà activitats de formació professional amb la col·laboració de la Conselleria de Sanitat Universal i Salut Pública destinades a elevar el nivell científic i professional del col·lectiu veterinari a fi de prestar els serveis adaptats a les necessitats requerides per la Conselleria de Sanitat Universal i Salut Pública, en el marc de les funcions exercides en Seguretat Alimentària.  
  
2. Activitats de formació i informació dirigides al sector agroalimentari, indústria alimentària, hostaleria i restauració, i persones consumidores.  
El Consell Valencià de Col·legis Veterinaris i la Conselleria de Sanitat Universal i Salut Pública, col·laboraran en la realització de quantes accions consideren, relacionades amb la informació i formació en matèria de Seguretat Alimentària i en diferents matèries relacionades amb la Salut Pública.  
II. Campanyes d'informació a les persones consumidores en matèria de prevenció de riscos alimentaris:  
El Consell Valencià de Col·legis Veterinaris i la Conselleria de Sanitat Universal i Salut Pública, col·laboraran en la realització de quantes accions consideren, relacionades amb la informació i formació als consumidors en matèria de prevenció de riscos alimentaris i en diferents matèries relacionades amb la Salut Pública.  
III. Investigació i divulgació científica:  
És objecte del present conveni fomentar la col·laboració entre les parts en el desenvolupament i avaluació d'activitats d'investigació i divulgació científica conjuntes.  
IV. Col·laboració en la coordinació d'actuacions, serveis i intercanvi d'informació que hom preste en matèria de seguretat alimentària, sense menyscapte de qualsevol altra actuació que poguera desenvolupar-se conforme als requisits normatius vigents, a fi de millorar en la protecció de la salut de les persones consumidores.  
C) Les obligacions derivades de cada àmbit de col·laboració es determinaran en els oportuns convenis singulars que a aquest efecte se subscriguen.  
  
Tercera. Difusió de les activitats  
En la difusió de les activitats que es desenvolupen a l'empara d'aquest conveni, figuraran de forma expressa les dues parts signants. En relació amb la publicitat i activitats que totes dues institucions facen a través de qualsevol mitjà de comunicació social, derivades de l'aplicació del present conveni, es farà constar expressament la col·laboració de la Conselleria de Sanitat Universal i Salut Pública i el Consell València de Col·legis Veterinaris.  
  
Quarta. Compliment de la llei orgànica de protecció de dades de caràcter personal  
Cadascuna de les parts serà responsable del compliment de la normativa reguladora del tractament de dades de caràcter personal, i es compromet a respectar els principis, disposicions i mesures de seguretat previstes en la Llei orgànica 3/2018, de 5 de desembre, de Protecció de Dades Personals i garantia dels drets digitals. Així com el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de Protecció de dades).  
  
Cinquena. Comissió de seguiment  
A l'efecte del preceptuat en l'article 49.f de la Llei 40/2015, d'1 d'octubre, de règim jurídic del sector públic, s'establirà un control periòdic de les actuacions del present conveni mitjançant reunions de les parts convenients, que es concretaran a la signatura del conveni, no podent ser inferiors a dues reunions durant la seua vigència.  
  
S'estableix, com a mecanisme de desenvolupament del projecte, seguiment, vigilància i control de l'execució del present conveni i dels compromisos adquirits pels signants, una comissió mixta de treball, seguiment i control, integrada per un mínim de dues persones, una en representació del CVCV i una en representació de la Conselleria amb competències en matèria de sanitat, que seran designades pel titular de la Direcció General de Salut Pública, i per qui ostente la presidència del Consell Valencià de Col·legis Veterinaris. En la composició de la comissió es vetlarà per la presència paritària d'homes i dones conforme a la Llei 9/2003.  
A requeriment de la comissió podran crear-se grups de treball als quals poden assistir persones tècniques competents de totes dues institucions. La comissió es reunirà quan ho sol·licite alguna de les parts i ateses les necessitats de desenvolupament del conveni, una vegada definit el cronograma, en benefici de la consecució òptima de l'objecte de l'acord i almenys una vegada a l'any. Les actes i acords que s'emeten en el desenvolupament i execució de les funcions d'aquest òrgan de seguiment, hauran de remetre's a la Direcció General de Salut Pública i al Consell Valencià de Col·legis Veterinaris.  
Són funcions de la comissió, a més de les que determina l'article 9 del Decret 176/2014, de 10 d'octubre, del Consell:  
a) Aprovar la relació de persones de totes dues institucions, que participaran en les activitats que es deriven de l'objecte del present conveni.  
b) Establir el calendari d'actuacions.  
c) Realitzar les propostes que siguen necessàries per al millor compliment de l'objecte del conveni.  
d) Resoldre els problemes d'interpretació i compliment que puguen plantejar-se durant el seu desenvolupament i execució.  
  
Sisena. Àmbit i durada del conveni  
L'àmbit territorial d'aplicació d'aquest conveni és el de la Comunitat Valenciana.  
El present conveni farà efecte des de la seua subscripció i tindrà una duració de quatre anys.  
En qualsevol moment abans de la finalització del termini previst en l'apartat anterior, els signants del conveni podran acordar-ne expressament la pròrroga, per un període de fins a quatre anys addicionals o la seua extinció.  
  
Setena. Modificació  
Les parts podran acordar la modificació parcial o total dels termes del present conveni per a assegurar la seua viabilitat o adaptar-lo a les noves necessitats. Aquestes modificacions hauran de constar per escrit, i podrà adoptar la forma d'addenda de modificació de l'actual conveni.  
  
Per a la realització de la modificació del conveni d'acord amb l'article 12 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, es requereixen els mateixos tràmits que els previstos per a la subscripció del conveni inicial.  
  
Vuitena. Extinció i resolució.  
El present conveni es podrà resoldre, a més de per la conclusió del termini de vigència, per les causes següents:  
  
a) Mutu acord de les parts.  
b) Incompliment de les obligacions i assumides per part d'algun dels signants. En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits.  
c) Decisió judicial declaratòria de la nul·litat d'aquest conveni.  
d) Per qualsevol altra causa diferent de les anteriors prevista en aquest conveni o en la normativa vigent.  
En el cas que es procedira a la resolució del present conveni, totes dues parts es comprometen, en la mesura que siga possible, a finalitzar el desenvolupament de les accions ja iniciades en el moment de la notificació de la resolució. Aquesta finalització no afectarà el desenvolupament i conclusió del programa anual que estiguera en execució per a l'exercici en què es realitza la denúncia.  
Qualsevol de les parts podrà denunciar el present conveni, comunicant-ho a l'altra amb un termini mínim de tres mesos a la data en què vaja a donar-se per finalitzat.  
  
Novena. Clàusula de no despesa.  
L'aplicació i execució d'aquest acord de cooperació i col·laboració, incloent-hi a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Deu. Publicitat i publicació.  
Es donarà adequada publicitat en els termes establits en la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
Així mateix, subscrit el conveni, haurà de publicar-se en el portal de transparència de la Generalitat Gva-Oberta, de conformitat amb els articles 9.1.c i 10.1 i 3 de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
Onze. Règim Jurídic.  
El present conveni té caràcter administratiu i es troba exclòs de l'àmbit d'aplicació Llei de Contractes del Sector Públic vigent. Es regeix per la Llei 40/2015, d'1 d'octubre, de règim jurídic del sector públic, i pel Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
I en prova de conformitat, així com de la deguda constància de quant queda convingut, les parts convenients signen el present conveni, per duplicat exemplar, al lloc i en la data indicats en l'encapçalament.  
  
  
La consellera de Sanitat Universal i Salut Pública: Ana Barceló Chico.  
La presidenta del Consell Valencià de Col·legis Veterinaris: Inmaculada Ibor Martínez.